 Kuyini ukucindezeleka? Okushiwo YiBhayibheliULIMI ISpanishi Isi-Albania Isi-Amharic Isi-Arabhu Isi-Armenia Isi-Azerbaijani Isi-Azerbaijani SesiCyrillic Isi-Efik Isi-Estonia Isi-Ewe Isi-Iceland Isi-Igbo Isi-Iloko Isi-Indonesia Isi-Oromo Isi-Ukraine Isi-Urdu IsiBengali IsiBhunu IsiBulgaria IsiCebuano IsiChewa IsiCroatia IsiCzech IsiDanishi IsiDashi IsiFiji IsiFinishi IsiFulentshi IsiGeorgia IsiGreki IsiGujarati IsiHebheru IsiHiligaynon IsiHindi IsiHungary IsiJalimane IsiJapane IsiKannada IsiKinyarwanda IsiKirghiz IsiKirundi IsiKorea IsiLithuania IsiMalagasy IsiMalayalam IsiMalta IsiMyanmar IsiNepali IsiNgisi IsiNorway IsiNtaliyane IsiPangasinan IsiPedi IsiPolishi IsiPutukezi IsiRashiya IsiRomania IsiSerbia IsiSerbia SesiRoma IsiShayina SesiMandarin Esenziwe Lula IsiShayina SesiMandarin Sezinhlamvu Zakudala IsiShona IsiSinhala IsiSlovak IsiSlovenia IsiSuthu SaseLesotho IsiSwahili IsiSwidi IsiTagalog IsiTamil IsiThai IsiTigrinya IsiTonga IsiTsonga IsiTswana IsiTurkey IsiTwi IsiVietnam IsiXhosa IsiZuluKuyini ukucindezeleka?Ngikhungathekile, ngikhothame kwaze kwedlulela; usuku lonke ngihamba-hambé ngidabukile.IHubo 38:6.OKUSHIWO ABACWANINGIWonke umuntu kuyenzeka azizwe ephansi ngezikhathi ezithile, kodwa isifo sokucindezeleka siyinkinga eqhubekayo eyenza umuntu abe buthaka nephazamisa ukuphila kwakhe kwansuku zonke. Kufanele kuphawulwe ukuthi ochwepheshe bebonke banemibono engafani ngokuthi ukudabuka okuvamile kuyini nokuthi isifo sokucindezeleka siyini. Nokho, kuphephile ukuphetha ngokuthi abanye abantu babhekana nemizwelo ejulile engemihle, ngezinye izikhathi ehambisana nokuzizwa ungelutho nomuzwa wecala oweqile.IBhayibheli lisitshela ngamadoda nabesifazane ababhekana nemizwelo engemihle. Ngokwesibonelo, uHana wazizwa emunyu emphefumulweniokuyinkulumo eye yahunyushwa ngokuthi inhliziyo edabukile nangokuthi ukucindezeleka ngokujulile. 1 Samuweli 1:10 Kwesinye isenzakalo umprofethi u-Eliya wayedabuke kakhulu kangangokuthi wathandaza kuNkulunkulu ecela ukuba athathe ukuphila kwakhe!1 AmaKhosi 19:4.AmaKristu ekhulu lokuqala ayalwa ukuba akhulume ngokududuzayo nemiphefumulo ecindezelekile. 1 Thesalonika 5:14 Ngokwencwadi ethile, igama elithi umphefumulo ocindezelekile lingabhekisela kulabo abakhungathekile okwesikhashana ngenxa yezingcindezi zokuphila. Ngokusobala, ngisho namadoda nabesifazane bokholo baseBhayibhelini babecindezeleka ngezinye izikhathi.Ingabe ukucindezeleka kuyiphutha locindezelekile?Yonke indalo iyaqhubeka ibubula kanyekanye futhi isezinhlungwini kanyekanye kuze kube manje.Roma 8:22.IBhayibheli lifundisa ukuthi ukugula kuwumphumela wokuhlubuka kombhangqwana wabantu wokuqala. Ngokwesibonelo, iHubo 51:5, lithi: Ngazalwa ngezinseka nginesiphambeko, umama wangikhulelwa esonweni. Kanti amaRoma 5:12 ayachaza ukuthi njengoba nje ngomuntu oyedwa umuntu wokuqala u-Adamu isono sangena ezweni nokufa kwangena ngesono, futhi kanjalo ukufa kwasakazekela kubantu bonke ngenxa yokuthi bonke bonile. Ngenxa yokuthi sizuze ukungapheleli njengefa ku-Adamu, ngamunye wethu uchayeke ekuguleni, kokubili okungokomzimba nokungokomzwelo. Kungaleso sizathu iBhayibheli lithi, yonke indalo iyaqhubeka ibubula kanyekanye futhi isezinhlungwini kanyekanye. Roma 8:22 Kodwa, iBhayibheli liphinde linikeze ithemba okungekho dokotela ongalinikezaisithembiso sikaNkulunkulu sezwe elisha elinokuthula lapho konke ukugula nezinkinga zempilo, kuhlanganise nokucindezeleka kuyobe kungasekho khona.IsAmbulo 21:4.UJehova useduze nalabo abaphukile enhliziyweni; futhi uyabasindisa abanomoya ochobozekile.IHubo 34:18.Ngeke ukwazi ukuzilawula ngaso sonke isikhathi izimo zakho, futhi izinto ezimbi nakanjani ziyokwehlela ngezinye izikhathi. UmShumayeli 9:11, 12 Nokho, kukhona ongakwenza ukuze ukuphila kwakho kungalawulwa imizwa engemihle.IBhayibheli liyavuma ukuthi abantu abagulayo badinga udokotela. Luka 5:31 Khona-ke uma unenkinga yokuphazamiseka ngokomzwelo ekuqeda amandla, akukho lutho olungalungile ngokufuna usizo lodokotela. IBhayibheli ligcizelela nokubaluleka komthandazo. Ngokwesibonelo, iHubo 55:22 lithi: Phonsa umthwalo wakho phezu kukaJehova, yena uyokusekela. Akasoze avumele olungileyo antengantenge. Umthandazo awuyona nje indlela yokunciphisa ukucindezeleka; kodwa uyindlela yokukhuluma noJehova uNkulunkulu ngempela, oseduze nalabo abaphukile enhliziyweni.IHubo 34:18.Ungazuza nangokuthulula isifuba sakho kumngane oseduze. IzAga 17:17 UDaniela ongomunye woFakazi BakaJehova uthi: Engikholwa naye wangincenga ukuba ngikhulume ngokucindezeleka kwami. Nakuba kwase kuphele iminyaka eminingi ngikugwema ukukhuluma ngakho, ngaqaphela ngokushesha ukuthi yilokho ebengikudinga sonke lesi sikhathi. Yangimangaza indlela engazizwa ngikhululeke ngayo ngemva kwalokho. 